《乐天竹阁》
宋代·董嗣杲

此君玉立此楼空，不复幽眠想白公。
百尺有檐侵碧落，千竿无语足清风。
阑尖亭影流渔屋，龛面祠香托佛宫。
石琢端平丞相记，都归宝庆守臣功。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。